|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE ZENIČKO-DOBOJSKI KANTON OPĆINA ZAVIDOVIĆI  OPĆINSKI NAČELNIK |  | **NACRT** |

Broj: 02-23-149/18-AP-2

Datum: 18.01.2018. godine

Na osnovu člana 37. stav 7. i 8. Zakona o prostornom uređenju i građenju („Službene novine ZDK“, broj: 1/14 i 4/16) i člana 25. stav 1. tačka 5. Statuta općine Zavidovići („Službeni glasnik općine Zavidovići“, broj 5/2008 i 5/a/2008) i Saglasnosti na Nacrt izmjena i dopuna Regulacionog plana „CENTAR III“ Zavidovići koju je daloMinistarstva za prostorno uređenje, promet i komunikacije i zaštitu okoline Zeničko-dobojskog kantona – Kantonalni zavod za urbanizam i prostorno uređenje broj:\_\_\_\_/18 od 25.01.2018. godine, Općinsko vijeće Zavidovići na \_\_. sjednici održanoj \_\_.01.2018 .godine, donijelo je

# O D L U K U

o usvajanju izmjena i dopuna Regulacionog plana „CENTAR III“ Zavidovići

Član 1.

Ovom odlukom usvajaju se izmjene i dopune Regulacionog plana „CENTAR III“ Zavidovići(„Službeni glasnik općine Zavidovići“, broj: 10/03 i 2/10) - u daljem tekstu Plan, koji se sastoji od tekstualnog dijela i grafičkih priloga.

Član 2.

TEKSTUALNI DIO

1) Izvod iz urbanističke osnove

1. Projekcija izgradnje i uređenja prostora
2. Odluka o provođenju izmjena i dopuna Regulacionog plana

GRAFIČKI DIO

1) Granica obuhvata Regulacionog plana „Centar III“ 1:1000

2) Postojeće stanje (ORTOPHOTO) 1:1000

3) Urbanističko rješenje – sintezni prikaz 1:1000

4) Regulacione i građevinske linije 1:1000

5) Planirana parcelacija po lokalitetima 1:500 i 1:250

Član 4.

Nosioci pripreme i izrade plana dužni su da provode Plan i učestvuju u procesu njegove razrade.

Član 5.

Ova odluka stupa na snagu osmog dana od dana objavljivanja u «Službenom glasniku općine Zavidovići».

PREDSJEDAVAJUĆI

OPĆINSKOG VIJEĆA

Redžo Seferović

# OBRAZLOŽENJE

PRAVNI OSNOV ZA DONOŠENJE ODLUKE

U članu 37. stav 7. i 8. Zakona o prostornom uređenju i građenju („Službene novine ZDK“, broj: 1/14 i 4/16) propisano je: „Detaljne planske dokumente donosi Skupština kantona, odnosno općinsko vijeće, u zavisnosti od nivoa nadležnosti za donošenje tog planskog dokumenta. Detaljni planski dokument sa odlukom o usvajanju (donošenju) i odlukom o provođenju istog, objavljuje se u „Službenim novinama Zeničko – dobojskog kantona“, odnosno u službenom glasniku općine”.

Članom 42. stav (5) Zakona o prostornom uređenju i građenju («Službene novine Zeničko – dobojskog kantona» definisano je: «Postupak izmjene planskog dokumenta vrši se po postupku i na način predviđen za izradu i donošenja tog planskog dokumenta”. Članom 47. stav (5) utvrđeno je: «Dužina javne rasprave ovisi o vrsti dokumenta i definisana je odlukom iz člana 42. ovog zakona. Javni uvid za planske dokumente iz nadležnosti Kantona ne može trajati kraće od 60 dana niti duže od 90 dana. Javni uvid u planske dokumente iz nadležnosti općina može trajati: za prostorni plan i urbanistički plan najmanje 30, a najviše 60 dana, a za detaljne planske dokumente do 30 dana.

Također je članom 57. Uredbe o jedinstvenoj metodologiji za izradu planskih dokumenata («Sl. Novine FBiH» broj 63/04, 50/07 i 50/10) definisano da postupak izrade Regulacionog plana obuhvata dvije faze: a) priprema i izrada urbanističke osnove (sa usvajanjem osnovne koncepcije izgradnje i uređenja prostorne cjeline), b) izrada prednacrta, nacrta i prijedloga Regulacionog plana.

RAZLOZI DONOŠENJA ODLUKE

Prostor obuhvata Regulacionog plana „Centar III“ Zavidovići predstavlja dio gradskog središta u kome je potrebno usaglasiti opšte i privatne interese sa ciljem planske izgradnje i stvaranja urbanistički oblikovanog prostora privlačnog za boravak i življenje građana.

Inicijativu za izmjenu i dopunu Regulacionog plana ''Centar III'' Zavidovići podnijeli su : Kućni savjet zgrade ''Zema –Samoizbor'' , Kalabić Amira za proširenje poslovnog prostora u Naselju ''Centar'' i Tursić Sifet kao korisnik postojećeg objekta u kome obavlja trgovačku djelatnost. Nakon održane javne rasprave 17.03.2017. godine i donošenja Odluke o pristupanju izradi izmjena i dopuna Regulacionog plana „Centar III“ Zavidovići, svoje zahtjeve dostavili su: Smailović Adis, NOVI CENTAR DD Zavidovići, Suljić Maid, JP „ŠPD ZDK“ d.o.o. Zavidovići, Kurtalić Asim i Kurtalić Šemsa, Kadić Smail, Avdić Amira, Salih Ćosić, Muratagić Vahida, Sinković Alen, Hamzić Edin, Žilić Aldin i Muharemović Muharem.

Nadležna služba organizovala je javnu rasprava po prednacrtu dana 06.11.2017. godine u zgradi općine Nadležna služba organizovala je nekoliko radnih sastanaka u periodu od 28.08.2017. godine do 06.11.2017. godine u zgradi općine Zavidovići kako bi dostavljene pismene primjedbe i prijedloge razmotrila sa Nosiocem izrade planskog dokumenta. Nakon što su podnešeni zahtjevi razmatrani utvrđen je nacrt Odluke o provođenju izmjena i dopuna Regulacionog plana „Centar III“ Zavidovići.

FINANSIJSKA SREDSTAVA POTREBNA ZA PROVOĐENJE ODLUKE

Za realizaciju ove Odluke potrebno je obezbijediti sresdstva u Budžetu općine Zavidovići za izradu grafičkog dijela izmjena i dopuna Regulacionog plana „CENTAR III“ Zavidovići u iznosu 6.552,00 KM.

OPĆINSKI NAČELNIK

mr.sci. Hašim Mujanović

Obradila: \_\_\_\_\_\_\_\_\_\_\_\_\_\_\_\_\_\_

(Nihada Huseinović)

Kontrolisao: \_\_\_\_\_\_\_\_\_\_\_\_\_\_\_\_\_\_

(Remzo Sinanović)